CELEX: C2004/262/41
Language: el
Date: 2004-10-23 00:00:00
Title: Υπόθεση C-377/04: Προσφυγή της Επιτροπής των Ευρωπαϊκών Κοινοτήτων κατά της Δημοκρατίας της Αυστρίας, που ασκήθηκε στις 2 Σεπτεμβρίου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/23
            
         Προσφυγή της Επιτροπής των Ευρωπαϊκών Κοινοτήτων κατά της Δημοκρατίας της Αυστρίας, που ασκήθηκε στις 2 Σεπτεμβρίου 2004
   (Υπόθεση C-377/04)
   (2004/C 262/41)
   Η Επιτροπή των Ευρωπαϊκών Κοινοτήτων, εκπροσωπούμενη από τους Denis Martin και Horstpeter Kreppel, με τόπο επιδόσεων στο Λουξεμβούργο, άσκησε στις 2 Σεπτεμβρίου 2004 ενώπιον του Δικαστηρίου των Ευρωπαϊκών Κοινοτήτων προσφυγή κατά της Δημοκρατίας της Αυστρίας.
   Η προσφεύγουσα ζητεί από το Δικαστήριο:
   
               1.
            
            
               να αναγνωρίσει ότι η Δημοκρατία της Αυστρίας, μη θεσπίζοντας τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί πλήρως προς την οδηγία 1999/92/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1999, σχετικά με τις ελάχιστες απαιτήσεις για τη βελτίωση της προστασίας της υγείας και της ασφάλειας των εργαζομένων οι οποίοι είναι δυνατόν να εκτεθούν σε κίνδυνο από εκρηκτικές ατμόσφαιρες (1), παρέβη τις υποχρεώσεις που υπέχει από την εν λόγω οδηγία·
            
         
               2.
            
            
               να καταδικάσει τη Δημοκρατία της Αυστρίας στα δικαστικά έξοδα.
            
         Ισχυρισμοί και κύρια επιχειρήματα:
   Η προθεσμία για τη μεταφορά της οδηγίας 1999/92/ΕΚ στην εσωτερική έννομη τάξη έληξε στις 30 Ιουνίου 2003.
   Η Επιτροπή διαπιστώνει ότι η οδηγία αυτή δεν έχει ακόμη μεταφερθεί πλήρως ούτε στο ομοσπονδιακό δίκαιο ούτε στη νομοθεσία των ομόσπονδων κρατών (με την εξαίρεση των κρατών Κάτω Αυστρία και Τιρόλο).
   
      (1)  ΕΕ 2000 L 23, σ. 57.